钦定古今图书集成/明伦汇编/闺媛典/第295卷 > 皇清二十八 > 刘存鲁妻周氏
## 钦定古今图书集成/明伦汇编/闺媛典/第295卷 > 皇清二十八 > 刘存鲁妻周氏

按《光州志》：“周氏，增生刘存鲁妻。氏生于阀阅，而俭勤卑顺过于贫人。其翁霖懋为广南韶道，殁于官，俸馀秋毫无遗，囊橐萧然。翁柩未归而夫亦殁。氏水浆不入口者数日，为其母强灌得生，竭蹶治两丧，日夕哀恸，闻者悲之。家益贫，但纺绩以训其子，俱能嗣先世之业。”